# ที่ ปชส. 058/2567 ฝ่ายบริหารการตลาดและประชาสัมพันธ์

3 กันยายน 2567

## โตโยต้า จับมือ OR ตั้งสถานีอัดประจุไฟฟ้า Alive Charge ณ Toyota ALIVE

## เพื่อส่งเสริมความเป็นกลางทางคาร์บอน และโครงสร้างพื้นฐาน EV ในประเทศไทย

============================================================================================

 **บริษัท โตโยต้า มอเตอร์ ประเทศไทย จำกัด และบริษัท ปตท. น้ำมันและการค้าปลีก จำกัด (มหาชน) หรือ OR ร่วมส่งเสริมความเป็นกลางทางคาร์บอน และการเติบโตของโครงสร้างพื้นฐาน ยานยนต์ไฟฟ้า (EV) ในประเทศไทย โดยได้จัดตั้งสถานีอัดประจุไฟฟ้า Alive Charge ณ Toyota ALIVE ถนนบางนา-ตราด กม.2**

 Toyota ALIVE ไลฟ์สไตล์คอมมูนิตี้ ที่ทำให้โตโยต้าเชื่อมโยงและใกล้ชิดกับลูกค้ามากยิ่งขึ้น นำเสนอเทคโนโลยี ผลิตภัณฑ์ และบริการแบบครบวงจร พร้อมให้บริการลูกค้า ณ ถนนบางนา-ตราด กม.2 และเพื่อมอบความสะดวกสบายให้กับลูกค้าได้ครอบคลุมมากยิ่งขึ้น บริษัท โตโยต้า มอเตอร์ ประเทศไทย จำกัด และบริษัท ปตท. น้ำมันและการค้าปลีก จำกัด (มหาชน) หรือ OR ได้ร่วมมือกันเปิดสถานีอัดประจุไฟฟ้า Alive Charge ซึ่งตั้งอยู่บริเวณด้านหน้าของ Toyota ALIVE โดยมีด้วยหัวชาร์จ AC จำนวน 2 หัว ความแรงอัดประจุที่ 22 kW ต่อชั่วโมง และหัวชาร์จ DC จำนวน 2 หัว ความแรงอัดประจุที่ 120 kW ต่อชั่วโมง พร้อมบริการลูกค้าตลอด 24 ชั่วโมง โดยอัตราค่าบริการ การชาร์จ ช่วง On-peak อยู่ที่ 7.70 บาท / kW และช่วง Off-peak อยู่ที่ 6 บาท / kW สำหรับลูกค้าที่สนใจใช้บริการ สามารถจองเพื่อใช้บริการผ่านทางแอปพลิเคชัน EV Station PluZ ได้ตลอด 24 ชั่วโมง

 นอกจากนี้ ลูกค้าที่ใช้บริการสถานีอัดประจุไฟฟ้า Alive Charge ระหว่างรอชาร์จลูกค้าสามารถเยี่ยมชมพื้นที่ของ Toyota ALIVE เพื่อสัมผัสประสบการณ์เกี่ยวกับผลิตภัณฑ์ของโตโยต้าจากผู้เชี่ยวชาญด้านผลิตภัณฑ์ /ทดลองขับรถยนต์ทุกรุ่นของโตโยต้า และเล็กซัส พร้อมมี Instructor คอยให้คำปรึกษา และแนะนำลูกค้าในทุกข้อสงสัย / เลือกซื้อของที่ระลึก GR COLLECTION รวมถึงเติมความสดชื่นกับเมนูเครื่องดื่ม และขนมแสนอร่อยจากทาง TOGETA COFFEE

ทั้งนี้ Toyota ALIVE ยังมีจัดกิจกรรมดีๆ ต้อนรับลูกค้าหลากหลายกลุ่มในทุกๆ เดือน ทุกท่านสามารถติดตามข่าวสารประชาสัมพันธ์กิจกรรมได้ที่ Facebook Page : Toyota ALIVE

**แคมเปญการชาร์จสุดพิเศษ! ตั้งแต่วันนี้ จนถึง 31 ธันวาคม 2567**

* **ชาร์จรถยนต์โตโยต้า หรือเลกซัส รับกาแฟ Togeta ฟรี 1 แก้ว ต่อการชาร์จหนึ่งครั้ง**
* **ชาร์จรถยนต์ยี่ห้ออื่น รับส่วนลด 50% สำหรับกาแฟ Togeta ต่อการชาร์จหนึ่งครั้ง**
* **สามารถใช้สิทธิได้ 1 สิทธิ์ต่อวัน**

**ติดตามข้อมูลผลิตภัณฑ์ และกิจกรรมการตลาดเพิ่มเติมได้ที่** [***https://www.toyota.co.th/***](https://www.toyota.co.th/)

***Facebook: Toyota Motor Thailand***

***LINE ID: @ToyotaThailand***

***TikTok: @ToyotaMotorTH***

***X(Twitter): @ToyotaMotorTH***

***Instagram: @toyotamotorthailandofficial***

***"โตโยต้า ร่วมขับเคลื่อนอนาคต”***

 …..……………………..

 ศุภกร รัตนวราหะ

 รองกรรมการผู้จัดการใหญ่